Sæsonen nærmer sig afslutningen for Aalborg DH. Før hjemmekampen søndag havde nordjyderne sikret sig forbliven i landets bedste række til næste sæson. Men det afholdt ikke aalborgspillerne fra at give Silkeborg Voel en håndboldlektion. Uden at spille sig helt ud kørte Aalborg DH en sikker ottemålssejr, 33-25, i hus. Sidste opgave er næste søndag ude mod SK Århus.
Aalborg DH fortsætter den sikre stil i kvalifikationsspillet.